**Ministru kabineta noteikumu projekta „*De minimis* atbalsta uzskaites un piešķiršanas kārtība zvejniecības un akvakultūras nozarē” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2014.gada 27.jūnija Eiropas Komisijas (ES) regula Nr.717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – Komisijas regula Nr.717/2014) un Lauksaimniecības un lauku attīstības likuma 5.panta septītā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik atbalsts zivsaimniecības un akvakultūras nozarē, kurš tiek piešķirts kā *de minimis* atbalsts, tiek administrēts un uzraudzīts atbilstoši Ministru kabineta 2014.gada 5.augusta noteikumiem Nr.448 „Zivsaimniecības un akvakultūras nozarē piešķiramā *de minimis* atbalsta administrēšanas un uzraudzības kārtība” (turpmāk – noteikumi Nr.448).Lai nodrošinātu precīzu Komisijas Regulas Nr.717/2014 piemērošanu, bija nepieciešams ievērojami papildināt noteikumu Nr.448 1.pielikuma veidlapu „Iesniegums *de minimis* atbalsta saņemšanai” un 2.pielikuma veidlapu „Uzskaites veidlapa par *de minimis* atbalsta piešķiršanu”, kā arī nodrošināt, lai *de minimis* piešķiršanas un uzskaites prasības tiek ietvertas arī noteikumu Nr.448 pamattekstā. Tā kā šo noteikumu papildināšanai būtu nepieciešams izveidot vēl 10 jaunus punktus, tika nolemts izdot jaunus Ministru kabineta noteikumus.Noteikumu projekta normas „*De minimis* atbalsta uzskaites un piešķiršanas kārtība zvejniecības un akvakultūras nozarē” (turpmāk – noteikumu projekts)pārsvarā ir pārņemtas no spēkā esošajiem noteikumiem Nr.448.Noteikumu projekts paredz uzskaites un uzraudzības kārtību tiem atbalsta pasākumiem, kas jāuzskaita kā *de minimis* atbalsts, lai nodrošinātu to, ka netiek pārsniegts pieļaujamā *de minimis* atbalsta apmērs.Pamatnosacījumi pašai atbalsta saņemšanai ir noteikti:1) Ministru kabineta 2015.gada 3.februāra noteikumos Nr.59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”;2) Ministru kabineta 2013.gada 17.decembra noteikumos Nr.1521 „Noteikumi par subsidētās elektroenerģijas nodokļa piemērošanu”; 3) Ministru kabineta 2015.gada 14.aprīļa noteikumos Nr.192 „Lauksaimniecības un lauku attīstības kredītu garantēšanas programmas noteikumi”; 4) Ministru kabineta 2010.gada 27.aprīļa noteikumos Nr.403 „Kārtība, kādā piešķir valsts atbalstu apgrozāmo līdzekļu iegādei lauksaimniecības produkcijas ražošanai”.Tāpēc Lauku atbalsta dienests, pamatojoties uz šo noteikumu projektu, pieņems nevis gala lēmumu par atbalsta piešķiršanu, bet gan tikai starplēmumu, kas atbalsta sniedzējam (piemēram, valsts akciju sabiedrībai "Latvijas Attīstības finanšu institūcija Altum", Nodarbinātības valsts aģentūrai, Lauku atbalsta dienestam u.c.) būs jāievēro kā viens no nosacījumiem, lai lemtu par atbalsta piešķiršanu.Lai nodrošinātu pilnvērtīgu *de minimis* atbalsta uzskaiti atbalsta kumulācijas gadījumos, noteikumu projekts salīdzinājumā ar noteikumiem Nr.448 ir papildināts ar šādām papildu prasībām, kas izriet no Komisijas regulas Nr.717/2014: 1. prasību sniegt informāciju par atbalsta pretendenta atbilstību viena vienota uzņēmuma definīcijai Komisijas regulas Nr.717/2014 2. panta 2. punkta izpratnē, kā arī informāciju par kārtējā gada un iepriekšējos divos fiskālajos gados saņemto *de minimis* atbalstu viena vienota uzņēmuma līmenī;
2. prasību atbalsta pretendentam, kas plāno saņemt *de minimis* atbalstu, sniegt informāciju par saņemto citu atbalstu, ja to plānots kumulēt ar tām pašām attiecināmajām izmaksām.
 |
| 3. | Projekta izstrādē iesaistītās institūcijas | Ministru kabineta noteikumu projektu ir sagatavojusi Zemkopības ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai netiešās pārvaldes iestādes, Latvijas Republikā reģistrētas komercsabiedrības un fiziskas personas kā potenciālie *de minimis* atbalsta projektu iesniegumu iesniedzēji un projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts paredz pretendentam, kas vēlēsies pieteikties *de minimis* atbalstam, ja nozaru ministrijas būs izstrādājušas šādas atbalsta programmas, pienākumu sniegt informāciju ne tikai par pēdējo triju fiskālo gadu laikā saņemto *de minimis* atbalstu, bet arī par citu atbalstu. Tas nepieciešams, lai varētu izpildīt Komisijas regulas Nr.717/2014 5.panta 3.punktā noteikto un korekti noteikt piešķiramā *de minimis* atbalsta apmēru. Tiesiskajam regulējuma nav ietekmes uz tautsaimniecību, jo šis noteikumu projekts nosaka nevis *de minimis* atbalsta piešķiršanu, bet gan tā piešķiršanas un uzskaites kontroles kārtību. Administratīvais slogs nepalielināsies, jo šajā noteikumu projektā ietvertās prasības tikai sniedz papildu skaidrojumus atbalsta sniedzējam un saņēmējam par nepieciešamo uzskaites kārtību. |
| 3. | Administratīvo izmaksu monetārs novērtējums | Noteikumu projekts nenosaka *de minimis* atbalsta piešķiršanu, bet paredz tā piešķiršanas un uzskaites kontroles kārtību. Minētā kārtība tiks piemērota tikai tad, ja nozaru ministrijas izstrādās Ministru kabineta noteikumus (atbalsta programmas), kuros paredzēs *de minimis* atbalsta piešķiršanu. Administratīvo izmaksu palielinājums nav paredzēts. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekta 20.punkts paredz, ka spēku zaudēs 2014.gada 5.augusta Ministru kabineta noteikumi Nr.448 “Zvejniecības un akvakultūras nozarē piešķiramā *de minimis* atbalsta administrēšanas un uzraudzības kārtība”. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nodrošina Komisijas regulas Nr.717/2014 normu prasību izpildi nacionālā līmenī. |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2014.gada 27.jūnija Eiropas Komisijas (ES) regula Nr.717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.717/2014 2. panta 2. punkts.  | Noteikumu projekta 5. punkts.  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3.pants. | Noteikumu projekta 2. punkts.  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3. panta 2. punkts. | Noteikumu projekta 8., 12. un 13. punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3. panta 3. punkts. | Noteikumu projekta 8., 12. un 13. punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3. panta 8. punkts. | Noteikumu projekta 7. punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 3. panta 9. punkts. | Noteikumu projekta 7. punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 4.pants. | Noteikumu projekta 2. punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 5. pants. | Noteikumu projekta 2. punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 5. panta 1. punkts | Noteikumu projekta 9. punkts. | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 5. panta 3. punkts. | Noteikumu projekta 11., 12. un 13. punkts.  | Tiesību norma ieviesta pilnībā. | Stingrākas prasības netiek piemērotas. |
| Komisijas regulas Nr.717/2014 6. panta 4. punkts. | Noteikumu projekta 10.punkts | Tiesību norma ieviesta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Tā kā noteikumu projekts nosaka tikai *de minimis* atbalsta uzskaites un piešķiršanas kontroles kārtību un paredz nosacījumus, kas izriet tieši no Komisijas regulas Nr.717/2014, tad noteikumu projekta izstrādē nav nepieciešams iesaistīt sabiedrības pārstāvjus.  |

*Anotācijas III un VII sadaļa – projekts šīs jomas neskar.*

Zemkopības ministrs J. Dūklavs

31.08.2015. 11:44

1508

I.Štromberga, 67027216

Inese.Stromberga@zm.gov.lv